กินยาคุมฉุกเฉินไปแล้วประจำเดือนจะมาช้ากี่วัน
สวัสดีค่ะ ผลข้างเคียงหลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องตามมาได้โดยประจำเดือนที่คลาดเคลื่อนไปจากการใช้ยานั้น สามารถคลาดเคลื่อนได้ประมาณ 7 วัน แต่ไม่ควรมาช้าไปเกิน 35 วันจากรอบก่อนค่ะหากมาช้ากว่านี้ถือว่าช้า และควรตรวจการตั้งครรภ์ร่วมด้วย โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป